OpenLLM-France/wikimedia huggingface dataset:
# Crandon Lakes

Crandon Lakes és una concentració de població designada pel cens dels Estats Units a l'estat de Nova Jersey. Segons el cens del 2000 tenia 1.180 habitants.

## Demografia

Segons el cens del 2000, Crandon Lakes tenia 1.180 habitants, 405 habitatges, i 326 famílies. La densitat de població era de 180,1 habitants/km².
Dels 405 habitatges en un 45,9% hi vivien nens de menys de 18 anys, en un 66,2% hi vivien parelles casades, en un 10,4% dones solteres, i en un 19,5% no eren unitats familiars. En el 15,1% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,26.
Per edats la població es repartia de la següent manera: un 29,5% tenia menys de 18 anys, un 6,5% entre 18 i 24, un 33,1% entre 25 i 44, un 23,1% de 45 a 60 i un 7,8% 65 anys o més.
L'edat mediana era de 36 anys. Per cada 100 dones de 18 o més anys hi havia 93 homes.
La renda mediana per habitatge era de 56.188 $ i la renda mediana per família de 60.114 $. Els homes tenien una renda mediana de 50.281 $ mentre que les dones 36.429 $. La renda per capita de la població era de 22.642 $. Aproximadament el 0,9% de les famílies i l'1,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crandon Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Crandon Lakes». American Fact Finder. Oficina del Cens dels Estats Units, 12-01-2010.
# Rita García Agulló

Rita García Agulló (Elx, 1899 - 25 de gener de 1986) fou una dirigent socialista valenciana.

## Biografia

Va ingressar en les Joventuts Socialistes el 1929, any en què participà en els Comités Paritaris i el 1931 en la UGT. Fou una de les dirigents del Grup Femení Socialista creat el 1932 i dissolt el maig de 1938. Aquesta dissolució, en una carta signada per Francisca Vázquez Gonzálvez com a presidenta i per Rita García mateixa com a secretària, significava que les militants socialistes s'incorporaven de nou com a militants a l'Agrupació Socialista il·licitana. Rita García en fou la militant il·licitana més destacada, que va participar en els mítings que tingueren lloc amb motiu de les eleccions generals del 16 de febrer de 1936, al costat d'altra de les fundadores del Grup Femení Socialista, Francisca Amorós.
Va col·laborar almenys en una ocasió en el setmanari socialista il·licità El Obrero. Va formar part com a representant del Partit Socialista en la Comissió Gestora de l'Ajuntament d'Elx, comissió que va funcionar entre el 9 de novembre de 1936 i la constitució del Consell Municipal el 19 de gener de 1937. A la Comissió Gestora s'ocupà de les comissions de Festivitats i Espectacles i de la Comissió Extraordinària d'Avituallaments, entre que al Consell Municipal va estar encarregada de les comissions de Places i Mercats, i Policia i Ornamentació. El 5 de març de 1937 fou nomenada membre de la Comissió d'Avituallaments i el 9 de març de 1938 va renunciar a formar part de l'esmentada comissió.
De la seua tasca municipal destaca la bel·ligerància anticomunista: per oposar-se que Socors Roig Internacional controlara l'hospital municipal, per la seua censura a les crítiques del setmanari comunista il·licità Elche Rojo i per la seua tasca en qüestions de proveïments, com ara lluitar perquè es repartira llet entre les persones malaltes, la creació de menjadors infantils per als fills dels homes mobilitzats o les mesures contra els abusos per pèrdues reiterades de les cartilles de racionament.
Va marxar a l'exili en el vapor Stanbrook des del port d'Alacant el 28 de març de 1939. Tornà a Elx el 1962 i va morir el 1986, sense que, aparentment, es reintegrara a la vida del que havia estat el seu partit. Fou, sens dubte, una de les militants socialistes de major vàlua, encara que la seua figura haja estat injustament relegada a l'oblit.

## Referències

* 1 2 3 4 5 «Rita García Agulló». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).

## Bibliografia

* Moreno Sáez, Francisco (2003). «Rita Garcia Agulló». En: Paniagua, Javier; Piqueras, José A. Diccionario biográfico de políticos valencianos 1810-2003. València: Diputación de Valencia, p. 233.
* Ors Montenegro, Miguel (2008). Elche, una ciudad en guerra. Elx: Ali i Truc, p. 580.
* Ors Montenegro, Miguel (2008). Elche, una ciudad en guerra. Elx: Ali i Truc, p. 580.
* Autoria de la fitxa: Miguel Ors Montenegro
# Rita Custódio

Rita Custódio (Lisboa, 1980). És llicenciada en Filologia portuguesa i francesa i postgraduada en Pedagogia per la Universitat de Lisboa. Juntament amb Àlex Tarradellas, ha traduït al portuguès diversos autors catalans, com Josep Pla, Mercè Rodoreda, Màrius Torres i Joan Margarit, i d'altres nacionalitats com Javier Puebla, Cristina Rivera Garza, Valeria Luiselli, Carlos Contreras Elvira i Florencia Bonelli. Ha format part del consell editorial de la revista bilingüe de traducció literària Capicua, un pont entre les lletres portugueses i catalanes, durant els tres primers números. Aquest projecte, editat per l'associació cultural CatalunyApresenta, pretén acostar lectors, autors, editors i traductors de les dues literatures més enllà de les seves fronteres lingüístiques. A més de la seva tasca com a traductora, és coautora (també amb Àlex Tarradellas) de la guia Volver a Lisboa, de l'editorial Anaya, un recorregut no només turístic per la capital portuguesa.

## Referències

* ↑ «Rita Custódio». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Roy Mata

Roy Mata era un poderós cap melanesi del segle xiii del que avui és Vanuatu. La seva elaborada tomba, que contenia els cossos de més de 25 membres del seu seguici, va ser descoberta per l'arqueòleg francès José Garranger el 1967 i inscrita a la llista del Patrimoni de la Humanitat de la UNESCO des del 2008.

## Referències

* ↑ Centre, UNESCO World Heritage. «Chief Roi Mata’s Domain» (en anglès). [Consulta: 17 març 2021].
# Roy Maurice Keane

Roy Maurice Keane (Mayfield, Cork, 10 d'agost, 1971) fou un futbolista i actual entrenador de futbol irlandès.

## Trajectòria

Era un centrecampista de caràcter agressiu. Durant els seus 17 va defensar els colors de diversos clubs de les Illes Britàniques: Cobh Ramblers a Irlanda, Nottingham Forest FC i, on més destacà, Manchester United FC (ambdós a Anglaterra), i el Celtic FC a Escòcia.
Al Manchester en fou capità entre 1997 i 2005. En els més de 12 anys al club va viure una de les millors èpoques de l'entitat. Va jugar 323 partits de lliga amb el ManU, marcant 33 gols. En competicions europees jugà 79 partits, on marcà 13 gols.
Amb la selecció irlandesa jugà durant 14 anys, molts d'ells com a capità. Disputà dues fases finals de la Copa del Món els anys 1994 i 2002.
Un cop retirat es convertí en entrenador. La seva primera experiència la va viure al Sunderland, club que agafà a la 23a posició i el portà a guanyar la segona divisió i l'obtenció de l'ascens a la Premier League.
Fou nomenat per Pelé com un dels 100 futbolistes vius més importants el març del 2004.

## Palmarès
### Com jugador

Manchester United
* FA Premier League: 7
** 1994, 1996, 1997, 1999, 2000, 2001, 2003
* FA Cup: 4
** 1994, 1996, 1999, 2004
* FA Community Shield/Charity Shield: 4
** 1993, 1996, 1997, 2003
* Lliga de Campions de la UEFA:1
** 1999
* Copa Intercontinental de futbol: 1
** 1999
Celtic
* Lliga escocesa de futbol: 1
** 2006
* Copa de la Lliga escocesa de futbol: 1
** 2006

### Com entrenador

Sunderland AFC
* Football League Championship: 1
** 2007

## Referències

* ↑ «Roy Keane: When it all started for Roy». rockmountfc.com. [Consulta: 3 desembre 2016].
* ↑ «A jolt of T&T sets Sunderland dancing to promotion tune». Arxivat de l'original el 2007-10-13. [Consulta: 5 juny 2008].

## Bibliografia

* Hildred, Stafford; Ewbank, Tim. Roy Keane: Captain Fantastic. Blake Publishing Ltd, 2000. ISBN 1-85782-436-9.
* Hildred, Stafford; Ewbank, Tim. Roy Keane: The Biography. Blake Publishing, 2002. ISBN 1-904034-59-4.
* Howard, Paul; Dunphy, Eamon. The Gaffers: Mick McCarthy, Roy Keane and the Team They Built. The O Brien Press Ltd, 2002. ISBN 0-86278-781-5.
* Keane, Roy; Dunphy, Eamon. Keane: The Autobiography. Michael Joseph, 2002. ISBN 0-7181-4554-2.
* O'Callaghan, Conor. Red Mist: Roy Keane and the Football Civil War - A Fan's Notes. Bloomsbury, 2004. ISBN 0-7475-7014-0.
* Unknown Fan. The Little Book of Roy Keane. New Island Books, 2002. ISBN 1-904301-16-9.
* Roy Keane (2002), As I See It, [DVD]

## Enllaços externs

* Keane a BBC Online
* Galeria a la BBC
* Roy Keane i el llegat d'Old Trafford
# Rutes E4x

Per Rutes E4x s'entén la xarxa de carreteres europees de "tipus E4x".

## Rutes de classe A

| Rutes E | Es. (*) | Trajecte | Itinerari elbruz.org |
| E40 | (*) | Calais (França) - Rostov del Don (Rússia) – Astracan (Rússia) -L'Àsia | E40 |
| E41 | - | Dortmund (Alemanya) - Altdorf (República Txeca) | E41 |
| E42 | - | Dunkerque (França) - Aschaffenburg (Alemanya) | E42 |
| E43 | - | Würzburg (Alemanya) - Bellinzone (Txèquia) | E43 |
| E44 | - | Le Havre (França) - Giessen (Alemanya) | E44 |
| E45 | - | Karesuando (Suècia) - Gela (Itàlia) | E45 |
| E46 | - | Cherburg (França) - Lieja (Bèlgica) | E46 |
| E47 | - | Helsingborg (Suècia) – Lübeck (Alemanya) | E47 |
| E48 | - | Schweinfurt (Alemanya) - Praga (Txeca) | E48 |
| E49 | - | Magdeburg (Alemanya) - Viena (Àustria) | E49 |

## Rutes de classe B

| Rutes E | Es.(*) | Trajecte | Itinerari elbruz.org |
| E401 | - | Saint-Brieuc - Caen (França) | E401 |
| E402 | - | Calais - Le Mans (França) | E402 |
| E403 | - | Zeebrugge - Tournai (Bèlgica) | E403 |
| E404 | - | Jabbeke - Zeebrugge (Bèlgica) | E404 |
| E411 | - | Brussel·les (Bèlgica) - Metz (França) | E411 |
| E420 | - | Nivelles (Bèlgica) - Reims (França) | E420 |
| E421 | - | Aquisgrà (Alemanya) - Luxemburg (Luxemburg) | E421 |
| E422 | - | Trèveris - Saarbrücken (Alemanya) | E422 |
| E429 | - | Tournai – La Halle (Bèlgica) | E429 |
| E441 | - | Chemnitz- Plauen (Alemanya) | E441 |
| E442 | - | Karlovy Vary (República Txeca)- Žilina (Eslovàquia) | E442 |
| E451 | - | Gießen - Mannheim (Alemanya) | E451 |
| E461 | - | Svitavy (República Txeca) - Viena (Àustria) | E461 |
| E462 | - | Brno (República Txeca) - Cracòvia (Polònia) | E462 |
| E471 | (*) | Mukačevo - L'vov (Ucraïna) | E471 |

## Esmenes: ampliació o modificació de la xarxa

Esmenes a l'acord europeu sobre les grands rutes de tràfic internacional (doc. TRANS/SC.1/2001/3 du 20/07/2001 et TRANS/SC.1/2002/3 du 09/04/2002)
* E40: extensió Rostov del Don - Astracan (Rússia) - L'Àsia

## Vegeu també

Rutes "A" Ex Rutes "A" E1x i rutes "B" E1xx Rutes "A" E2x i rutes "B" E2xx Rutes "A" E3x i rutes "B" E3xx Rutes "A" E5x i rutes "B" E5xx Rutes "A" E6x i rutes "B" E6xx Rutes "A" E7x i rutes "B" E7xx Rutes "A" E8x i rutes "B" E8xx Rutes "A" E9x i rutes "B" E9xx Rutes "B" E0xx
# Russell Downing

Russell Downing (Rotherham, South Yorkshire, Anglaterra, 23 d'agost de 1978) és un ciclista anglès, professional des del 1998. Actualment corre a l'equip JLT Condor.
En el seu palmarès destaca el campionat nacional en ruta del 2005, la Volta a Irlanda de 2009 i el Tour de Valònia de 2010.

## Palmarès en ruta

* 2002
** Vencedor d'una etapa del Tour de Brandenburg
** Vencedor d'una etapa del Circuit des Mines
* 2004
** 1r a Havant International GP
** Vencedor d'una etapa del Circuit des Mines
* 2005
** Campió del Regne Unit en ruta
** Vencedor de 3 etapes de la Ruban Granitier Breton
** Vencedor d'una etapa del Giro del Cap
** 1r al Lincoln International GP
** 1r al Havant International GP
* 2006
** 1r a la Druivenkoers Overijse
** 1r al Tríptic de les Ardenes
** Vencedor d'una etapa del Tour de Beauce
* 2007
** 1r a la Beaumont Trophy
* 2008
** Vencedor de 3 etapes del Cinturó a Mallorca
** 1r a Abergavenny Criterium International
** 1r al Gran Premi de Gal·les
** Vencedor d'una etapa de la Volta a Irlanda
* 2009
** 1r a la Volta a Irlanda i vencedor d'una etapa
** Vencedor d'una etapa del Cinturó a Mallorca
* 2010
** 1r al Tour de Valònia i vencedor d'una etapa
** Vencedor d'una etapa del Critèrium Internacional
* 2012
** 1r al Gran Premi de Lillers-Souvenir Bruno Comini
** 1r a la Beaumont Trophy
** Vencedor d'una etapa de la Volta a Noruega
** Vencedor d'una etapa del Circuit de les Ardenes
* 2013
** Campió del Regne Unit en critèrium
* 2016
** Vencedor d'una etapa del Tour de Loir i Cher

### Resultats al Giro d'Itàlia

* 2011. 140è de la classificació general

## Palmarès en pista

* 2002
** Campió del Regne Unit en puntuació
** Campió del Regne Unit en scratch
* 2003
** Campió del Regne Unit en scratch
** Campió del Regne Unit en puntuació (amb Dean Downing)

### Resultats a la Copa del Món

* 2004
** 1r a Sydney, en Persecució per equips

## Enllaços externs

* Web oficial Arxivat 2011-03-06 a Wayback Machine. (anglès)
* Fitxa a sitiodeciclismo.net
# Riu Cinder

El riu Cinder (en anglès Cinder River) és un riu de 71 quilòmetres de llargada que es troba al sud-oest del Borough Lake and Peninsula, a l'estat d'Alaska. El riu neix a la serralada Aleutiana, a la Península d'Alaska, i discorre cap al nord-oest fins a la badia de Bristol. Va rebre el nom el 1923 per part de R.H. Sargent del Servei Geològic dels Estats Units perquè la vall que recorre és plena de cendres procedents del mont Aniakchak.
El salmó platejat abunda en les aigües del riu Cinder. És accessible principalment per petits avions que poden aterrar en els llits de cendres o platges de sorra.

## Referències

* 1 2 3 4
* ↑ Limeres, Rene. Alaska Fishing: The Ultimate Angler's Guide. 3a edició. Roseville, California: Publishers Design Group, 2005, p. 244. ISBN 1-929170-11-4.
# Riu Coa

El riu Coa (en l'acord ortogràfic del 1945: riu Côa) és un riu portugués que naix a Fóios (Sabugal), més concretament a la serra de Mesas, a 1.175 m d'altitud, proper a la serra de Malcata. Recorre prop de 135 km fins a desembocar al marge esquerre del Duero, prop de Vila Nova de Foz Côa, a 130 m d'altitud. És dels pocs rius portuguesos que fan un recorregut en direcció sud-nord.
El riu Coa recorre la zona fronterera del districte de Guarda, les terres de Ribacoa. Té un clima mediterrani. La zona de Ribacoa és dominada per boscs, pinedes, fortaleses (castells), altiplans i paisatges típics de la <i>Beira</i> Interior.
Ciutats de la zona de Ribacoa: Pinhel, Sabugal i Meda.
Enclou la presa de Sabugal, la presa de Senyor de Monforte i el famós Assut de Vale de Madeira.(1)

## Topònim

Prové del llatí Cuda, posteriorment Coda, amb possible origen en el precelta kut ('senglar') o en el basc kuto ('porc'). Està en l'origen de transcudano, que és relatiu la Ribacoa (adjectiu), natural o habitant de Ribacoa, o antic poble de Lusitània.

## Art prehistòric

Als marges del Coa hi ha un important nucli de gravats d'art rupestre. El lloc fou classificat per la UNESCO en la llista de Patrimoni Mundial al 1998.

## Afluents

* Ribera de Piçarral
* Ribera de Piscos
* Ribera de Cortes
* Ribera de Fonte
* Ribera de Devessa i Ribera de Penha (juntes formen una ribera que desaigua al riu Coa)
* Ribera de Pega i Ribera de Cabras (juntes formen una ribera que desaigua al riu Coa)
* Ribera d'Avelal
* Ribera de Gaiteiros
* Ribera de Ponte da Pedra
* Ribera de Vale de Seada
* Ribera de Tomé
* Ribera de Caldeira
* Ribera de Cadelos
* Rierol de Fonte Barroco
* Ribera de Pena
* Ribera de Nave
* Ribera d'Homem
* Ribera de Seixo
* Ribera de Boi
* Ribera de Palhais
* Ribera d'Arnes
* Ribera de Paiã
* Ribera de Porqueira
* Ribera de Vinhas
* Ribera d'Alcambar
* Ribera de Presa
* Ribera de Rio Gordo
* Rierol de Salgueiros (deu del riu Coa)
* Rierol de Colesinas (deu del riu Coa)
* Riu Massueime
* Riu Noéme
* Riu Cesarão

## Referències

* ↑ Rocha, Carlos; Ciberdúvidas da Língua Portuguesa – Os acentos em Tróia e Vila Nova de Foz Côa (Portugal).

## Bibliografia

* Machado, José Pedro (1993). Dicionário Onomástico e Etimológico da Língua Portuguesa. Lisboa: Horizonte.
# Cúmul d'Escaire

El cúmul d'Escaire (ACO 3627 o Abell 3627) és un cúmul de galàxies que sembla la part més important i massiva del Gran Atractor. De fet, s'estima que la massa del cúmul d'Escaire és de 10$^{15}$ masses solars; conté un 10% o més del total del Gran Atractor. Com que només està situat a 7 graus del nostre pla galàctic, el seu estudi des de la Terra és molt difícil, ja que es troba en la denominada zona buida, i la mateixa Via Làctia n'impedeix una bona observació.

## Referències

* ↑ URL de la referència: http://nedwww.ipac.caltech.edu/cgi-bin/nph-objsearch?objname=Norma+Cluster.
* ↑ «Updating the {sigma}-T relationship for galaxy clusters» (en anglès). Astronomy and Astrophysics, 1998, pàg. 813–818.
* ↑ «A nearby massive galaxy cluster behind the Milky Way» (en anglès). Nature, 6565, 01-02-1996, pàg. 519–521. DOI: 10.1038/379519A0.
* 1 2 R. Brent Tully «A systematic X-ray search for clusters of galaxies behind the Milky Way» (en anglès). Letters of the Astrophysical Journal, 2002, pàg. 774–788. DOI: 10.1086/343790.
* ↑ R. C. Kraan-Korteweg, in Lecture Notes in Physics 556, editat per D. Pageand J.G. Hirsch, p. 301 (Springer, Berlin, 2000).
* ↑ H. Boehringer et al., Astrophys. J. 467, 168 (1996)., R. C. Kraan-Korteweg et al., Nature 379, 519 (1996).
# Coup de vice

Coup de vice és una pel·lícula francesa dirigida per Patrick Levy (Zak Fishman) i estrenada el 1996.

## Argument

Història d’amistat malgrat els diferents orígens, relacions i estatus socials entre Charly Cohen és un jove jueu que vol ser músic i Zeff, un jove musulmà, tots dos habitants dels suburbis de París.

## Repartiment

* Patrick Levy : Charly
* Samy Naceri : Zeff
* Karine Nuris : Ben
* Crystel Amsalem : Clara
* Frédéric Quiring : Raf
* Sophie Carle : Natacha
* Arsène Jiroyan : Max

## Referències

* ↑ Coup de vice a unifrance.org
* ↑ Coup de vice a premiere.fr

## Bibliografia

* François Chevassu, La Saison cinématographique 96, janvier 1997, p. 58
* Paul-Louis Thirard, Positif, numéro 431, janvier 1997, p. 40
# Coup de la Brink's

Al Quebec, el Coup de la Brink's es refereix als esdeveniments del diumenge 26 d'abril de 1970 quan material del despatx de la Royal Trust de Montréal devia ser carregat i enviat a Toronto sota una elevada vigilància armada en 9 furgons blindats de la Brink's. L'endemà, l'esdeveniment estava en portada de tots els grans diaris, anunciant una possible fugida de capitals, en cas de victòria dels sobiranistes al Québec en les eleccions que havien de tenir lloc 2 dies més tard.
40 anys després dels esdeveniments, el fotògraf de The Gazette Tedd Church, únic periodista que va poder cobrir l'acte en directe, va afirmar que aquelles fotografies no es van publicar per un acord entre els propietaris del banc i el Primer ministre del Canadà.

## Referències

* ↑ Bilan du siècle. «Transfert vers l'Ontario de milliers de certificats en valeurs mobilières par des camions de la Brinks». http://bilan.usherbrooke.ca:+ Université de Sherbrooke.
* 1 2 Mario Beaulien et Christian Gagnon. «Les 40 ans du «coup de la Brink's» : Les libéraux fédéraux sont coupables». Le Devoir, 29-04-2010.

## Enllaços externs

* 40 anys del Coup de la Brink's
# Country rap

El country-rap és una fusió de la música country i la música rap. Se li coneix per diversos noms, com "hick hop," "hill hop," "hip hopry," i "country hip hop". Cowboy Troy és l'artista de country-rap més popular. L'èxit "Loser" (1994) del músic alternatiu Beck, és un exemple popular d'aquesta fusió. Bubba Sparxxx és un dels rapers més coneguts amb influències del country (especialment des el seu segon àlbum, Deliverance), a més de Buck 65, Kid rock o Yelawolf, encara que aquests dos últims se'ls podria catalogar més d'artistes de country influenciats del rap-rock.

## Enllaços externs

* Cowboy Troy
* Kuntry Killaz
* The Kuntry Killaz on NPR
# Rôles d'Oléron

Rooles d'Olerón (en francès Rôles d'Oléron) o Judicis d'Olerón (Jugements d'Oléron) és la denominació historiogràfica d'uns textos legislatius promulgats per Elionor d'Aquitània en 1160 (després de tornar de la segona Croada a la qual havia acompanyat al seu primer marit, Lluís VII de França), que s'identifiquen com unes de les primeres lleis marítimes d'Europa occidental.
La seva font sembla l'antiga Lex Rhodia, que regulava el comerç pel Mediterrani des d'abans de Crist. Leonor hauria pres contacte amb ella a la cort de Balduí III de Jerusalem, qui l'havia adoptat per al seu regne.
El nom de Olerón se li va donar per ser aquest el lloc on es van promulgar, en estar aquesta illa associada amb la guilda de mercaders marítims més important del comerç Atlàntic.
El text es va enriquir amb el temps, passant a tenir 24 articles a finals del segle xii i 38 al començament del xiii.
Els Rôles es van promulgar també en el regne d'Anglaterra a la fi del segle xii, quan Leonor ostentava poders virregnals mentre el seu fill Ricard I d'Anglaterra estava absent per haver anat a lluitar a la tercera Croada.
Es van publicar posteriorment tant en anglès com en francès. Enrique VIII d'Anglaterra les va publicar com The judgment of the sea of Masters, of Mariners, and Merchants, and all their doings. Van tenir una profunda influència en el Black Book of the Admiralty ("Llibre negre de l'almirallat").
Els Rôles també van tenir autoritat i infuència en el dret medieval castellà.

## Vegeu també

* Tabulae amalfitanae
* Ordinamenta et consuetudo maris
* Ordinacions sobre lo fet de la mar
* Llibre del Consolat de Mar
* Black Book of the Admiralty
* Galera catalana
* Memòries històriques (Capmany)
* Consolat de Mar
* Bernat II de Cabrera

## Referències

* ↑ Keevil, John Joyce. Medicine and the Navy,1200-1900,vol.1: 1200-1649. Livingstone, 1957.
* Benedict on Admiralty, Matthew Bender & Co. v1, Ch II, § 26

## Enllaços externs

* François Rodolphe Dareste de la Chavanne: La Lex Rhodia.
** Text francès en la web de Philippe Remacle (1944 - 2011). Nouvelle revue historique de droit français et étranger, 1905.
* The Rules of Oléron ~1266.
# Röcken

Röcken és un antic municipi alemany del districte de Burgenlandkreis de l'estat de Saxònia-Anhalt a Alemanya que té 599 habitants. L'1 de juliol de 2009 va fusionar amb la ciutat de Lützen. Conté els barris Bothfeld, Michlitz i Schwesswitz. Està regat per l'Ellerbach.

## Fill predilecte

* Friedrich Wilhelm Nietzsche (1844-1900): filòsof, nascut i enterrat a Röcken
* Estany
* Casa natal de Nietzsche
* Església i tombes de la família Nietzsche
* Tomba de Nietzsche

## Referències

* ↑ «Ortschaft Röcken» Arxivat 2016-03-03 a Wayback Machine., al web oficial de la ciutat de Lützen

## Enllaços externs

* Web official del memorial Nietzsche
# Roma traditoribus non praemiat

Roma traditoribus non praemiat és una frase en llatí utilitzada a l'Antiga Roma, que literalment significa 'Roma no paga traïdors'. Es diu a qui va cometre la traïció, per escarnir, encara que qui ho digui sigui l'instigador de la traïció.
Es diu que el procònsol Quint Servili Cepió va dir aquesta frase a tres hispans -Audax, Ditalcos i Minuros- que van actuar com a traïdors i van matar el líder lusità Viriat l'any 139 aC, quan anaven a recollir la seva recompensa. Les fonts clàssiques, però, no inclouen aquesta frase, encara que l'esdeveniment històric sigui esmentat per alguns historiadors com Diodor, Orosi, Apià, Eutropi, Valeri Màxim i Suïdas.

## Referències

* ↑ «¿Cuál es el origen histórico de estas 4 frases geográficas?» (en castellà). MuyInteresante.es, 07-12-2017. [Consulta: 4 octubre 2023].
* ↑ «174. Antzinateko herriak. Ekialdeko eta Europako herriak» (pdf) (en basc). Euskaltzaindia.eus. [Consulta: 4 octubre 2023].
* 1 2 Segovia, José. «¿Es real la frase "Roma no paga traidores"?» (en castellà). XLSemanal.com, 02-11-2016. [Consulta: 4 octubre 2023].
# Depressió Litoral

La Depressió Litoral és una unitat de relleu a Catalunya. És situada entre la costa mediterrània i la Serralada Litoral, i comprèn gran part de les comarques del Barcelonès i el Maresme.